Klokken 07:13 modtog Nordjyllands Beredskab en melding om brand i en lejlighed i Hjørring. Ifølge Bent Højgaard, der er vagtchef ved Nordjyllands Politi, kunne brandvæsnet se flammer fra bagsiden af lejligheden, da de ankom. Røgdykkere hentede en 80-årig kvinde ud af lejligheden, hvorefter hun blev kørt til Hjørring Sygehus, hvor hun skal undersøges. Kvinden er ikke i livsfare, og skulle, efter omstændighederne, have det godt. Ilden skulle være begrænset til den 80-årige kvindes lejlighed, og det er stadig uklart hvordan branden er opstået. -	Den nærmere årsag til branden er ukendt, men vi tror der kan være rygning involveret, siger Bent Højgaard.

Referat:
Rygning kan være årsagen til branden